JY LEES NOU KYK: Al die swier en glans van die 9de Silwerskermfees
Fliek ontbloot 1970 Mej. Wêreld-kompetisie – ’n halfeeu later
Tobie Cronjé en Katinka Heyns. Foto: Jacques Stander.
Poppie Nongena, die fliek gegrond op Elsa Joubert se bekroonde roman, was die groot wenner op die 9de kykNET Silwerskermfees wat onlangs in Kampsbaai, Kaapstad, gehou is.
Die fliek het 12 pryse gewen, onder meer vir beste rolprent, beste draaiboek en beste regisseur.
“Ek kan nie glo ek is benoem nie. Ek het die heeltyd vlinders in my maag gehad,” vertel Clementine Mosimane, wat die naamrol in Poppie Nongena vertolk het, nadat sy met die prys vir beste vrouespeler vereer is.
Die aktrise Clementine Mosimane. Foto: Jacques Stander
Clementine Mosimane (links) en Nomsa Nene van Poppie Nongena. Foto: Jacques Stander
Rolanda Marais. Foto: Corrie Hansen
“Ek is so dankbaar vir die mense wat gedink het my spel in Afrikaans is so goed. My ouma het my Afrikaans leer praat.”
Die veteraanaktrise Nomsa Nene, wat as beste vrouebyspeler bekroon is Poppie se ma.
“My ouma was ook Lena genoem,” vertel sy.
Stian Bam het die prys vir beste akteur gewen. Foto: Jacques Stander
Die regisseur Matthys Boshoff. Foto: Jacques Stander
Lee-Ann van Rooi. Foto: Jacques Stander
Nomsa was die eerste swart vrou wat in Afrikaans op die verhoog gespeel het, in die rol van Poppie.
“Ek is Elsa Joubert baie dankbaar vir hierdie rol wat my lewe oorheers het,” voeg sy by.
Zenobia Kloppers, wat in Fiela Se Kind speel. Foto: Jacques Stander
Die aktrise Cindy Swanepoel. Foto: Jacques Stander
Melissa Willering en Chiara Roodt. Foto: Jacques Stander
Wayne Smith. Foto: Jacques Stander
“Ek is, nes Clementine, van Soweto, en ons weet hoe dit is as ’n ma jou los om in ander mense se huis te gaan werk en kinders groot te maak. Ek is gedwing om Afrikaans te leer praat op skool, maar ek haat nie Afrikaans nie. Dis ’n Afrikataal wat my loopbaan verhelder het.”
Die akteurs wat te sien is in die nuwe fliekweergawe van Fiela se Kind. Foto: Jacques Stander
Sy was ook in Afrikaans te sien in die TV-reeks Glaskasteel en Pieter-Dirk Uys se teaterstuk, Die Van Aardes van Grootoor.
“Dit was ’n samewerkingsprojek. Sonder my span sou ek dit nie kon maak nie. Dankie veral vir Chris Gxalaba (wenner as byspeler) wat my kulturele advidseur was,” het Christiaan Olwagen, wat as beste regisseur aangewys is, vertel.
Tim Theron. Foto: Corrie Hansen
Die akteur Arnold Vosloo en Deon Meyer, ’n vervaardiger van Griekwastad. Foto: Corrie Hansen
Die akteurspaar Ivan Botha en Donnalee Roberts. Foto: Jacques Stander
Die akteur Tobie Cronjé, wat gehore sedert die 1970's op die verhoog, kassie en silwerdoek vermaak, is as die Silwerskermlegende vereer.
Tobie Cronjé. Foto: Jacques Stander
“Die langerige man, met die langerige bene en die langerige ken... Hy toor,” het die regisseur en aktrise Katinka Heyns haar vriend lof toegeswaai op die fees.
Die paartjie Cintaine Schutte en Carel Nel. Foto: Jacques Stander
Amalia Uys, wat vroeg volgende jaar in Huisgenoot se tweede fliek, Vergeet My Nie, te sien sal wees. Foto: Jacques Stander
Therese Benade. Foto: Jacques Stander
Die paartjie Mila Guy en Beer Adriaanse. Foto: Jacques Stander
En die nederige Tobie se reaksie op dié groot eer?
“Ag, ek is net bly mense weet nog van my.”
Meer oor: tobie cronjé| rolanda marais| arnold vosloo| tim theron| kampsbaai| kyknet| silwerskermfees19| akteurs